*Projekts*

Līdzdarbības līgums Nr.2.5.-8-\_\_\_\_\_

**Par valsts pārvaldes uzdevumu veikšanu kultūras jomā**

# Rīgā     2017.gada \_\_\_.martā

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretārs **Sandis Voldiņš**, no vienas puses, un

**Latvijas Okupācijas muzeja biedrība**, reģistrācijas Nr.40008018848, juridiskā adrese: Latviešu strēlnieku laukums 1, Rīga, LV – 1050, (turpmāk – *Okupācijas muzejs*), kuras vārdā uz Latvijas Okupācijas muzeja biedrības 2014.gada 30.jūlijā izdotās pilnvaras pamata rīkojas Latvijas Okupācijas muzeja direktors **Gunārs Nāgels**, no otras puses, turpmāk kopā saukti Puses, bet katrs atsevišķi – Puse,

* pamatojoties uz Valsts pārvaldes iekārtas likuma 40.panta otro daļu, 41.panta pirmo daļu un 49.panta pirmo daļu;
* pamatojoties uz Latvijas Okupācijas muzeja likuma 3. un 4.pantu;
* pamatojoties uz likuma „Par valsts budžetu 2017.gadam” valsts budžeta apakšprogrammā 21.00.00 „Kultūras mantojums” *Okupācijas muzeja* darbības nodrošināšanai un izstādes „Stūra māja. Lieta Nr.1914/2014” darbības turpināšanai piešķirto valsts budžeta finansējumu;
* pamatojoties uz Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.2., 4.5., 4.6. un 5.1.punktu;
* ievērojot Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.1.nodaļas „Kultūras kapitāla saglabāšana un attīstība, sabiedrībai līdzdarbojoties kultūras procesos” 5.1.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 1.rīcības virziena „Labvēlīgas vides veidošana kultūras mantojuma saglabāšanai un attīstībai, kā arī jaunu vērtību radīšanai” 1.2.uzdevuma „Nodrošināt atbalstu kultūras institūciju ilgtspējīgai darbībai” ietvaros noteikto 1.2.3.pasākumu „Nodrošināt Nacionālā muzeju krājuma attīstīšanu, izpēti, saglabāšanu, kā arī pieejamību, veidojot kvalitatīvas muzeju ekspozīcijas, izstādes un muzejpedagoģijas programmas” un 5.4.nodaļas „Radošas teritorijas un kultūras pakalpojumu pieejamība” 5.4.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 3.rīcības virziena „Attīstīt Rīgu kā kultūras metropoli un sekmēt tās pozitīvo ietekmi” 3.1.uzdevuma „Kultūras infrastruktūras attīstība Rīgas metropoles areālā” ietvaros noteikto 3.1.4.pasākumu „Nodrošināt telpu un infrastruktūras piemērošanu muzeju ekspozīciju izveidei (ekspozīciju „Čekas” jeb „Stūra mājā”, Brīvības ielā 61, Rīgā)”;
* lai nodrošinātu *Okupācijas muzeja* pamatdarbību un darbības attīstību valsts kultūrpolitikas ietvaros atbilstoši Latvijas Okupācijas muzeja likumā un Muzeju likumā noteiktajiem *Okupācijas muzeja* darbības mērķiem un uzdevumiem,

noslēdz šāda satura līdzdarbības līgumu (turpmāk – Līgums):

1. **Līguma priekšmets**
   1. *Okupācijas muzejs* nodrošina Latvijas Okupācijas muzeja likuma 3.panta pirmajā daļā un 4.panta pirmajā daļā deleģēto valsts pārvaldes uzdevumu kultūras jomā veikšanu.
2. **Līguma izpildes termiņš un kārtība**
   1. Valsts pārvaldes uzdevumu veikšanas laiks ir no šā Līguma abpusējas parakstīšanas brīža **līdz 2017.gada 31.decembrim**.
   2. Valsts pārvaldes uzdevumu veikšanas vieta ir Latvijas Okupācijas muzejs, izstādes „Stūra māja. Lieta Nr.1914/2014” eksponēšanas vieta ēkā Rīgā, Brīvības ielā 61 (nekustamais īpašums „Stūra māja”), kā arī ceļojošo izstāžu eksponēšanas vietas Latvijā un ārvalstīs.
   3. *Okupācijas muzejs* apņemas veikt šā Līguma 1.punktā norādītos valsts pārvaldes uzdevumus, sasniedzot šā Līguma 3.punktā noteiktos rezultatīvos rādītājus.
   4. Ja normatīvajos aktos tiek izdarīti grozījumi, kas ietekmē *Okupācijas muzeja* darbību vai finansēšanas kārtību un Līgumā noteikto saistību izpildi, mēneša laikā pēc attiecīgā normatīvā akta spēkā stāšanās pēc jebkuras Puses rakstveida priekšlikuma var tikt izdarīti grozījumi Līgumā. Finansējuma samazināšanas gadījumā, Puses vienojas par attiecīgu deleģēto valsts pārvaldes uzdevumu izpildes apjoma rādītāju samazināšanu.
3. **Līguma izpildes sasniedzamie rezultāti un to novērtējuma kritēriji**
   1. *Okupācijas muzejs* šā Līguma 1.punktā noteikto valsts pārvaldes uzdevumu ietvaros apņemas sasniegt šādus rezultatīvos rādītājus 2017.gadā:

|  |  |  |
| --- | --- | --- |
| 3.1.1. | nodrošināt muzeja pamatfunkciju īstenošanu muzeja apsaimniekotajās telpās un izstādes „Stūra māja. Lieta Nr.1914/2014”satura uzturēšanu ēkā Rīgā, Brīvības ielā 61 (nekustamais īpašums „Stūra māja”) | īstenots pilnvērtīgs muzeja darbs, nodrošinot muzeja pakalpojumus vismaz 40 000 (četrdesmit tūkstoši) apmeklētājiem |
| 3.1.2. | nodrošināt muzeja krājuma saglabāšanu | nodrošināta saglabāšana 45 804 (četrdesmit pieci tūkstoši astoņi simti četri) Nacionālā muzeju krājuma vienībām |
| 3.1.3. | nodrošināt muzeja krājuma izmantošanu | ievadīti dati Nacionālā muzeju krājuma kopkatalogā par 700 (septiņi simti) krājuma vienībām |
| 3.1.4. | nodrošināt ekspozīciju un izstāžu uzturēšanu un papildināšanu | nodrošināta 1 (vienas) pamatekspozīcijas uzturēšana un vismaz 6 (sešu) izstāžu izveide un pieejamība muzejā;  nodrošināta vismaz 3 (trīs) ceļojošo izstāžu pieejamība ārpus muzeja |
| 3.1.5. | nodrošināt izglītības nodaļas pakalpojumus skolotājiem un skolēniem | novadītas vismaz 7 (septiņas) muzejpedagoģiskās programmas 120 (viens simts divdesmit) skolēnu grupām;  noorganizēti vismaz 2 (divi) informatīvie pasākumi 40 (četrdesmit) skolotājiem |
| 3.1.6. | nodrošināt muzeja krājuma un komunikācijas funkciju īstenošanai nepieciešamo informācijas un interneta tehnoloģiju operatīvu izmantošanu | nodrošināta 7 (septiņu) datoru regulāra izmantošana interaktīvajās ekspozīcijās;  nodrošināta 25 (divdesmit piecu) datoru izmantošana krājuma uzskaitei un pētniecībai; nodrošināta 7 (septiņu) datoru izmantošana muzeja administrācijas darbā |
| 3.1.7. | nodrošināt muzeja apsaimniekoto telpu apkopi un apsardzi muzeja krājuma un komunikācijas funkciju kvalitatīvai īstenošanai | nodrošināta muzeja kvalitatīvu pakalpojumu pieejamība vismaz 300 (trīs simti) dienas gadā |

* 1. Šā Līguma 3.1.punktā paredzētie novērtējuma kritēriji var tikt papildināti vai mainīti, Pusēm par to savstarpēji rakstiski vienojoties.

1. **Savstarpējo norēķinu kārtība un finansējuma piešķiršanas noteikumi**
   1. MINISTRIJA, pamatojoties uz likuma „Par valsts budžetu 2017.gadam” valsts budžeta apakšprogrammu 21.00.00 „Kultūras mantojums”, piešķir *Okupācijas muzejam* finansējumu **208 201 *euro*** (divi simti astoņi tūkstoši divi simti viens *euro*, 00 centi) apmērā šā Līguma 1.punktā norādīto valsts pārvaldes uzdevumu īstenošanai un šā Līguma 3.punktā noteikto rezultātu sasniegšanai, tai skaitā 78 000 *euro* (septiņdesmit astoņi tūkstoši *euro*, 00 centi) izstādes „Stūra māja. Lieta Nr.1914/2014” darbības turpināšanai.
   2. Piešķirtais finansējums tiek pārskaitīts uz ***Okupācijas muzeja*** atvērto kontu Valsts kasē saskaņā ar finansēšanas plānu (Līguma pielikums Nr.1), kas ir šā Līguma neatņemama sastāvdaļa.
   3. ***Okupācijas muzejs*** apņemas izlietot piešķirto finansējumu tikai šā Līguma 1.punktā noteikto valsts pārvaldes uzdevumu veikšanai un šā Līguma 3.punktā noteikto rezultatīvo rādītāju sasniegšanai. ***Okupācijas muzejs*** ir atbildīgs par Latvijas Republikas spēkā esošo normatīvo aktu ievērošanu, izlietojot piešķirto valsts finansējumu.
   4. ***Okupācijas muzejs*** ne vairāk kā 15 % no valsts pārvaldes uzdevumu īstenošanai piešķirtā finansējuma drīkst izlietot valsts pārvaldes uzdevumu īstenošanai nepieciešamo administratīvo izmaksu segšanai.
   5. ***Okupācijas muzejs*** šajā Līgumā noteikto papildu rezultatīvo rādītāju sasniegšanai var piesaistīt līdzekļus no citiem Latvijas un ārvalstu finanšu avotiem: *Okupācijas muzeja* sadarbības partneriem, ārvalstu fondiem un starptautiskām organizācijām.
2. **Līguma izpildes pārskatu sniegšanas un darbības kontroles kārtība**
   1. ***Okupācijas muzejam* deleģēto** valsts pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts finansējuma izlietojumu kontrolē MINISTRIJA.
   2. MINISTRIJA kontrolei par šajā Līgumā norādīto valsts pārvaldes uzdevumu izpildi un valsts piešķirto finanšu līdzekļu izlietošanu jebkurā brīdī var pieprasīt no *Okupācijas muzeja* grāmatvedības dokumentus un citus darījumu apliecinošus dokumentus. ***Okupācijas muzeja*** pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt vispārējas nepieciešamās ziņas par valsts pārvaldes uzdevumu izpildi.
   3. *Okupācijas muzejs* **līdz** **2018.gada 15.janvārim** iesniedz MINISTRIJĀ galīgo pārskatu par valsts pārvaldes uzdevumu izpildi un piešķirtā valsts finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas Valsts kases konta izdrukas.
   4. *Okupācijas muzejs* apņemas iekļaut visos ar finansējuma mērķi saistītos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
   5. *Okupācijas muzejs* apņemas nodrošināt regulāru darbības rādītāju un statistisko datu ievadi un atjaunošanu par *Okupācijas muzeju* Latvijas Digitālajā kultūras kartē atbilstoši Statistikas likumā un Ministru kabineta noteikumos par valsts statistikas apkopošanu kultūras jomā noteiktajām Latvijas Digitālās kultūras kartes prasībām.

**6. Pušu atbildība**

* 1. *Okupācijas muzejs* ir atbildīgs par darbiem, ko *Okupācijas muzeja* vietā veikušas trešās personas.
  2. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
  3. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
  4. Pusei, kuras saistību izpildi kavē šā Līguma 6.3.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.

**7. Līguma spēkā stāšanās kārtība, grozīšana un izbeigšana**

* 1. Šis Līgums stājas spēkā ar tā parakstīšanas dienu un ir spēkā līdz līgumsaistību pilnīgai izpildei.
  2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
  3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
  4. Katra no Pusēm ir tiesīga izbeigt Līgumu, brīdinot otru Pusi vismaz 1 (vienu) kalendāro mēnesi iepriekš.
  5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja *Okupācijas muzejs* pārkāpj šā Līguma noteikumus vai normatīvos aktus.
  6. Līguma izbeigšanās gadījumā *Okupācijas muzejs* ne vēlāk kā 5 (piecu) darba dienu laikā pēc Līguma izbeigšanās atmaksā valsts budžetā neizlietotos finanšu līdzekļus.
  7. Līguma izbeigšanās gadījumā *Okupācijas muzejs* iesniedz MINISTRIJAI Līguma izpildes pārskatu.

**8. Citi noteikumi**

* 1. Pušu attiecības, kuras nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
  2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona, faksa numuri, e-pasta adreses u.c., tad tā par to ne vēlāk kā 3 (trīs) dienu laikā paziņo rakstiski otrai Pusei.
  3. Visus strīdus un domstarpības, kas varētu rasties, izpildot valsts pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
  4. Līgums ar 2 (diviem) pielikumiem sastādīts 2 (divos) eksemplāros latviešu valodā, katrs uz 9 (deviņām) lapām, pa 1 (vienam) eksemplāram katrai pusei. Abiem Līguma eksemplāriem ir vienāds juridiskais spēks.

**9. Pušu juridiskās adreses un rekvizīti**

|  |  |
| --- | --- |
| **Latvijas Republikas Kultūras ministrija**  K.Valdemāra iela 11a, Rīga, LV-1364  Reģ. Nr. 90000042963  Valsts kase Rīgas NC  Kods: TRELLV22  Konts: LV02TREL2220511054000    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Latvijas Okupācijas muzeja biedrība**  Latviešu strēlnieku laukums 1, Rīga, LV-1050  Reģ. Nr. 40008018848  Valsts kase Rīgas NC  Kods: TRELLV22  Konts: LV12TREL9221410000000  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| S.Voldiņš | G.Nāgels |

Pielikums Nr.1

2017.gada \_\_\_.marta

līdzdarbības līgumam Nr.­­2.5.-8-\_\_\_

**Latvijas Okupācijas muzeja biedrības**

**finansēšanas plāns 2017.gadam**

(valsts pamatbudžeta

dotācija no vispārējiem ieņēmumiem)

|  |  |
| --- | --- |
| **Mēnesis** | **Summa *euro*** |
| **2017.gads - kopā** | **208 201** |
| Marts | 20 821 |
| Aprīlis | 20 820 |
| Maijs | 20 820 |
| Jūnijs | 20 820 |
| Jūlijs | 20 820 |
| Augusts | 20 820 |
| Septembris | 20 820 |
| Oktobris | 20 820 |
| Novembris | 20 820 |
| Decembris | 20 820 |

|  |  |
| --- | --- |
| **Latvijas Republikas Kultūras ministrija**    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Latvijas Okupācijas muzeja biedrība**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| S.Voldiņš | G.Nāgels |

Pielikums Nr.2

2017.gada \_\_.marta

līdzdarbības līgumam Nr.2.5.-8 -\_\_\_

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Saskaņā ar LĪDZDARBĪBAS LĪGUMU Nr. | | | |  | | | | | |
| starp Kultūras ministriju un | | | | | | | | | |
|  | | | | | | | | | |
| (finansējuma saņēmēja nosaukums) | | | | | | | | | |
|  | | | | | | | | | |
| (adrese, tālrunis) | | | | | | | | | |
| iesniedz atskaiti par līguma izpildi | no | Datums | Mēnesis | | Gads | līdz | Datums | Mēnesis | Gads |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts  (Izmaksas  Summa)  *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | | | *euro* | (                                              ) | |
|  | | | | Summa vārdiem | |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | |  | | |
| (finansējuma saņēmēja vadītāja paraksts) | | | | (vārds, uzvārds) | | |
|  | | | |  | | |
| (finansējuma saņēmēja galvenā grāmatveža paraksts) | | | | (vārds, uzvārds) | | |
| Datums | Mēnesis | Gads |  | | Vieta | z.v. | |
|  |  |  |  |